Ugu horayn waxa halkaa ka hadlay Guddoomiye ku-xigeenka Dhalinyarada Talosame Cabdilaahi Qabaase iyo Afhayeenka Guddidaas Xasan Qowdhan, kuwaasoo sharaxaad ka bixiyey ujeedada kulanka iyo qorsheyaasha ururka ee Mustaqbalka, waxaanay sheegeen in garabka dhalinyarada ee Guddidan la aasaasay muddo lix bilood hadda laga joogo, muddadaasna ay wax badan qabteen, isla markaana ay ku talo-jiraan inay sameeyaan Sanduuq dhaqaale oo ay dhalinyaradu leedahay, kaasoo lagu dabooli doono howlaha horumarinta Dhalinyarada.
